Legal Document

Category: 175

Text:
9. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 3 της 10/12 Ιαν. 1983 (ΦΕΚ Α΄ 7) Σύσταση Υπηρεσιών Εντελλομένων Εξόδων στα Υπουργεία Έρευνας και Τεχνολογίας και Κοινωνικών Ασφαλίσεων. Έχοντες υπόψη: 1.Το άρθρ. 15 του Νόμ. 1266/1982 «Όργανα ασκήσεως της νομισματικής πιστωτικής και συναλλαγματικής πολιτικής και άλλες διατάξεις» (ΦΕΚ 81/Α΄/2.6.1982). 2.Το άρθρ. 7 του Νόμ. 1288/1982 «Ρύθμιση θεμάτων αρμοδιότητας Υπουργείου Προεδρίας της Κυβερνήσεως και της ΥΕΝΕΔ, καθώς και άλλες διατάξεις» (ΦΕΚ 120/Α΄/1.10.1982). 3.Την 876/1982 γνωμοδότηση του Συμβουλίου της Επικρατείας, με πρόταση των Υπουργών Προεδρίας Κυβερνήσεως, Οικονομικών, Έρευνας και Τεχνολογίας και Κοινωνικών Ασφαλίσεων, αποφασίζουμε: Άρθρ.1.-Συνιστώνται στα Υπουργεία Έρευνας και Τεχνολογίας και Κοινωνικών Ασφαλίσεων, Υπηρεσίες Εντελλομένων Εξόδων που αποτελούν Υπηρεσίες του Γενικού Λογιστηρίου του Κράτους. Άρθρ.2.-Οι Υπηρεσίες που συνιστώνται διαρθρώνονται σε επίπεδο Διευθύνσεως και κατανέμονται σε κάθε μία απ’ αυτές οι εξής οργανικές θέσεις του Γενικού Λογιστηρίου του Κράτους: ανά μία θέση με βαθμό 3ο-2ο ανά μία θέση με βαθμό 5ο-4ο ανά δύο θέσεις με βαθμό 8ο-6ο του Κλάδου ΑΤ1-Δημοσιονομικου και  ανά δύο θέσεις με βαθμό 10ο-6ο Κλάδου ΜΕ1-Δημοσιονομικού, χωρίς τη σύσταση νέων οργανικών θέσεων στους Κλάδους αυτούς. Οι αρμοδιότητες των συνιστωμένων υπηρεσιών του άρθρ. 1 ανάγονται στα διαλαμβανόμενα θέματα του άρθρ. 170 του Π.Δ. 636/1977 (ΦΕΚ 209/Α/30.7.1977) και ασκούνται από το Τμήμα που λειτουργεί σε κάθε μία από αυτές. Άρθρ.3.-Η ισχύς του παρόντος Π.Δ/τος αρχίζει από την 1 Ιαν. 1983.